वीडियो देख यूजर्स बोले- ओवर एक्टिंग के 50 रुपए काटो
पैपराजी के सामने इवेंट में कचरा उठाते दिखे रणवीर सिंह, After watching the video, users said - Deduct 50 rupees for over acting.
बॉलीवुड एक्टर रणवीर सिंह अक्सर किसी न किसी वजह से लाइम लाइट में बने रहते हैं। अब हाल ही में उन्होंने मुंबई के एक इवेंट में शिरकत की, जहां वह कचरा उठाते हुए नजर आए, इसी से जुड़ा एक वीडियो सोशल मीडिया पर वायरल हो रहा है। दरअसल, रणवीर एक सैलून के लॉन्च पर पहुंचे थे। वीडियो में एक्टर ग्रे पैंट और ब्लैक टी शर्ट में दिखाई दिए। इस लुक को उन्होंने ब्लैक गॉगल्स के साथ कम्पलीट किया।
एक्टर जैसे ही पैपराजी के सामने पहुंचे, उन्हें कार्पेट पर कुछ कचरा दिखा, गंदगी देख उनसे रहा नहीं गया और वो पैपराजी के सामने ही नीचे झुककर सफाई करने लगे। उन्होंने वहां पड़े कचरे को उठाया और फिर आगे बढ़ गए। अब उनके इस वीडियो पर फैंस अपना खूब रिएक्शन दे रहे हैं।
वीडियो देख यूजर्स ने लिए मजे 
एक तरफ जहां कुछ लोगो को उनका ये अंदाज पसंद आया तो वहीं कुछ लोग उनका मजाक उड़ाते हुए दिखाई दिए। किसी को उनका कूड़ा उठाना पिब्लसिटी लगा तो किसी ने इसे ओवरएक्टिंग बता दिया। इस वीडियो पर एक यूजर ने कमेंट करते हुए लिखा, 'इंडिया के रोड्स पर तो बहुत कचरा रहता है, वो तो कभी नहीं उठाया'। तो वहीं दूसरे यूजर ने कमेंट करते हुए लिखा, '50 रुपए काट ओवरएक्टिंग का'। ऐसे ही तमाम यूजर्स अपना रिएक्शन दे रहे हैं।